Referat af møde i menighedsrådet ved Jesu Hjerte Kirke 1. juni 2021 kl. 18.

Tilstede: Sp. Tomislav Cvetko, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther, Ursula Ljungqvist, Maria Giuditta Rasmussen (nfm.)

Fraværende: p. Ariel Baraquiel Bejo, p. Tomaz Majcen, diak. Ole Lundsteen, Loredana Ruggiero

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Gennemgang af plancher for infomødet.
6. Evt. punkt: Geninvestering af udtrukne obligationer, så negativ bankrente undgås.
7. Maling af menighedssalen, valg af firma, opstartsdato og farvesætning.
8. Fortsat punkt: Firmelsesundervisningen fremadrettet
9. Fastlæggelse af nyt møde
10. Evt.

**Ad 1)** Sognepræsten indledte mødet med en meditation over Matthæus evangeliet 11,25-30 om enighed i Jesu Hjerte.

**Ad 2)** Godkendt

**Ad 3)** Formanden berettede at kirkeskat for juni kvartal ventes fra bispekontoret sidst på måneden. Der vil formodentlig være en vis nedgang pga. Corona. Organist-stillingen er annonceret i Månedsbrevet og en annonce i KO følger i næstkommende nummer. Et murerfirma forventes at gå i gang med færdiggørelse af orgelbalustrade i den nærmeste fremtid. Fonden Hoffmanns Minde har indvilget i at betale udgifterne til reparation af klokke samt opsætning af ny metalstige i klokketårnet. Økonomisk status forventes fra bogføring inden længe. Det undersøges, hvordan receptionen for Jesu Hjerte Fest udmøntes efter messen fredag 11.6. Mikrofon-firmaet rykkes ang. lydanlægget. Husets forbrugsomkostninger ser ud til at blive reduceret noget. Orgel og kororgel er, som led i garantiordningen, blevet efterset og repareret.

**Ad 4)** Sognepræsten berettede, at der 27.5. havde været møde med firmandernes forældre. Man ønsker, selvfølgelig, at firmanderne kommer til både katekese og til messer. Forældrene havde været tilfredse i det væsentlige og kun haft mindre problemer. Man ser gerne tilbagemelding fra forældrene for således fremover at kunne forbedre undervisningen, om nødvendigt. P. Tomaz Majcen kommer til festmessen 11.6. Både biskop og jesuitter var blevet inviteret, men havde ikke kunnet komme.

**Ad 5)** Formanden gav en grundig gennemgang af de plancher, der vil blive brugt på § 12-mødet.

**Ad 6)** Formanden redegjorde for forhistorien. Kassereren nævnte, at man kunne forvente udgifter på kr. 12.000-16.000 i negativrenter i indeværende år. Der var enighed om, at kassereren forhører sig hos banken om rådgivning og om nødvendigt også taler med bispekontoret.

**Ad 7)** I januar var der blevet indhentet 3 tilbud fra malerfirmaer, og det ene er blevet godkendt. Salen forventes malet i juli eller august måned, afhængigt af hvornår det valgte firma har tid.

**Ad 8)** se pkt. 4

**Ad 9)** næste møde blev fastlagt til onsdag 30.6. kl. 18

**Ad 10)** intet

Formanden hævede mødet kl. 19:40